
VENDIM

Nr. 995, datë 9.12.2020
PËR DISA NDRYSHIME NË VENDIMIN NR. 280, DATË 6.4.2011, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE SHTETËRORE, QË TRANSFEROHEN NË PRONËSI OSE NË PËRDORIM TË KOMUNËS TËRBUF TË QARKUT TË FIERIT”

Në mbështetje të nenit 100 të Kushtetutës dhe të neneve 3 e 5, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e zëvendëskryeministrit, Këshilli i Ministrave 

VENDOSI:

1. Në vendimin nr. 280, datë 6.4.2011, të Këshillit të Ministrave, bëhen ndryshimet e mëposhtme:

a) Në titull dhe në pikën 1, fjalët: “… të komunës Tërbuf …” zëvendësohen me: “… të Njësisë Administrative Tërbuf, Bashkia Divjakë …”.

b) Në listën e inventarit të ndryshohet sipërfaqja e pronës me numër rendor 796, me numër pasurie 479, në zërin kadastral “Kënetë”, me vendndodhje në zonën kadastrale 3547, nga “207 900 m2” në “77 000 m2”, sipas formularit dhe planvendosjes, gjithsej 2 (dy) fletë, që i bashkëlidhen këtij vendimi dhe janë pjesë përbërëse të tij.

2. Bashkisë Divjakë i ndalohet të ndryshojë destinacionin e përdorimit, ta tjetërsojë ose t’ua japë në përdorim të tretëve, pasurinë e përcaktuar në shkronjën “b”, të pikës 1, të këtij vendimi.

3. Ngarkohen Bashkia Divjakë dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

3. FORMULAR PER INVENTARIZIMIN E PRONAVE TE PALUAJTSHME SHTETERORE
{Te tipit te pronave ge inventarizohen si klasa te veganta)

